4.7 Informačné materiály, dokumenty a štúdie

Pri realizácii projektu prijímateľ môže zhotovovať aj rôzne printové a elektronické informačné materiály ako aj dokumenty vyrábané v súvislosti s realizáciou schváleného projektu (napr. prezenčné listiny, pozvánky, certifikáty o absolvovaní aktivity, učebnice, vedecké texty a publikácie a pod.).

Na printových informačných materiáloch a dokumentoch musí byť uvedené:

• rozšírené logo EÚ pre OPII, pričom sa použije verzia s pomenovaným fondom, z ktorého bol projekt spolufinancovaný.

Zobrazenie loga musí byť umiestnené na všetkých informačných materiáloch a dokumentoch, informujúcich cieľové skupiny projektu a/alebo verejnosť o realizovanom projekte financovanom z prostriedkov EÚ a SR a musia byť viditeľne vyznačené minimálne na prvej/titulnej strane materiálu/dokumentu.

Vo vedeckých textoch a publikáciách sa v časti „Poďakovania“ („Acknowledgement“) povinne deklaruje príslušnosť projektu. Text ďakovného odkazu v publikáciách, zborníkoch a pod. sa odporúča použiť v nasledovnom znení: „Táto publikácia vznikla vďaka podpore v rámci Operačného programu Integrovaná infraštruktúra pre projekt: (názov projektu) (kód ITMS:), spolufinancovaný zo zdrojov Európskeho fondu regionálneho rozvoja.“ Resp. sa použije názov fondu, z ktorého bol projekt financovaný.



“Táto publikácia vznikla vďaka podpore v rámci Operačného programu Integrovaná infraštruktúra pre veľký projekt *Zlepšenie univerzitných kapacít a kompetencií vo výskume, vývoji a inováciách - ACCORD,* kód ITMS: 313021X329, spolufinancovaný zo zdrojov Európskeho fondu regionálneho rozvoja“.



“This publication was created on the basis of the major project “*Advancing University Capacity and Competence in Research, Development and Innovation*“ (ITMS project code: 313021X329) supported by Operational Programme Integrated Infrastructure and funded by the European Regional Development Fund“.